Det er en svær tid, vi kigger ind i og desværre er alle – også forsikringsselskaberne - pressede i forhold til levering af reservedele i forbindelse med udbedring af skader.   Du er berettiget til en erstatning svarende til en ny kompressor og montering af denne. Forsikringsselskabet gør selvfølgelig alt, hvad det kan, for at udbedre skaden, så du og din familie kan vende tilbage til jeres normale hverdag. Men forsikringsselskabet har desværre ikke flere muligheder for at skaffe reservedelene, end andre har. Det kan ikke betale kompensation, fordi man må vente på reservedele og derfor er nødt til at bruge en alternativ og dyrere varmekilde.   Vi anbefaler, at man kontakter sit forsikringsselskab for at høre, om de har mulighed for at yde ekstraordinær hjælp i den konkrete situation. Det vil dog altid være en konkret vurdering i den enkelte sag, om og hvor meget forsikringsselskabet eventuelt vil betale.